Document ID: 32005R1119

KOMMISSIONENS FORORDNING (EF) Nr. 1119/2005
af 14. juli 2005
om ændring af forordning (EF) nr. 1751/2004 om fastsættelse for regnskabsåret 2005 for EUGFL, Garantisektionen, af den rentesats, der skal anvendes ved beregningen af finansieringsomkostninger i forbindelse med interventioner i form af opkøb, oplagring og afsætning
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1883/78 af 2. august 1978 om de almindelige regler for finansiering af interventioner gennem Den Europæiske Udviklings- og Garantifond for Landbruget, Garantisektionen (1), særlig artikel 5, stk. 1, og
ud fra følgende betragtninger:
(1)
Kommissionens forordning (EF) nr. 1751/2004 (2) har for regnskabsåret 2005 for EUGFL, Garantisektionen, fastsat den rentesats, der skal anvendes ved beregningen af finansieringsomkostninger i forbindelse med interventioner, på basis af bestemmelserne i artikel 3 og 4 i Kommissionens forordning (EØF) nr. 411/88 af 12. februar 1988 om den metode og den rentesats, der skal anvendes ved beregningen af finansieringsomkostninger i forbindelse med interventioner i form af opkøb, oplagring og afsætning (3).
(2)
Artikel 5 i forordning (EØF) nr. 1883/78 og artikel 4 i forordning (EØF) nr. 411/88 er blevet ændret for så vidt angår reglerne for meddelelse af og hensyntagen til gennemsnitssatsen for de nye medlemsstaters renteudgifter i regnskabsåret 2004, samt for så vidt angår reglerne for beregningen af den særlige rentesats for de medlemsstater, hvis gennemsnitssats for renteudgifterne er højere end det dobbelte af den ensartede rentesats, der er fastsat for Fællesskabet; derfor bør der ske en ændring af de rentesatser, der er fastsat ved forordning (EF) nr. 1751/2004 for beregningen af finansieringsomkostninger i forbindelse med ovennævnte interventioner.
(3)
Da ændringerne af forordning (EØF) nr. 1883/78 og (EØF) nr. 411/88 gælder fra den 1. oktober 2004, bør nærværende forordning gælde fra samme dato.
(4)
Foranstaltningerne i denne forordning er i overensstemmelse med udtalelse fra EUGFL-komitéen -
UDSTEDT FØLGENDE FORORDNING:
Artikel 1
Artikel 1 i forordning (EF) nr. 1751/2004 affattes således:
»Artikel 1
For de udgifter, der skal afholdes for regnskabsåret 2005 af EUGFL, Garantisektionen:
1)
fastsættes den rentesats, som er omhandlet i artikel 3 i forordning (EØF) nr. 411/88, til 2,2 %
2)
fastsættes den særlige rentesats, som er omhandlet i artikel 4, stk. 1, i forordning (EØF) nr. 411/88, til 2,1 % for Frankrig, Østrig, Portugal og Sverige og til 2 % for Irland og Finland
3)
fastsættes den særlige rentesats, som er omhandlet i artikel 4, stk. 3, i forordning (EØF) nr. 411/88, til 2,5 % for Det Forenede Kongerige, 2,9 % for Letland, 3,1 % for Slovakiet og Slovenien, 4,0 % for Cypern, 4,1 % for Polen og 9,2 % for Ungarn.«
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. oktober 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. juli 2005.

Labels: 3
2
15